Under uavhengighetskrigen og årene som fulgte ble ikke den arabiske befolkningen kalt for palestinere. Det var først ved opprettelsen av PLO i 1964 at denne betegnelsen ble innarbeidet, og Nakba har vært et helt sentralt element i bygging av den palestinske identiteten. Ganske raskt ble det dratt paralleller mellom Holocaust og Nakba som kollektive traumer for henholdsvis jøder og palestinere, herunder påstander om at palestinerne var det siste leddet i kjeden av ofre for nazistenes raseforfølgelser.